(Aangestuur vanaf Pluto (planeet))
Pluto Pluto, die helder voorwerp in die middel, en sy mane: Charon, die tweede helderste voorwerp, met Nix regs bo en Hydra regs onder, soos op 15 Februarie 2006 waargeneem deur die Hubble-ruimteteleskoop.
14 164,4 Pluto-sondae
1 161 km (solid)
Pluto, ook bekend as 134340 Pluto, is die tweede grootste bekende dwergplaneet in die Sonnestelsel en die tiende grootste liggaam wat direk om die Son wentel. Dit is oorspronklik as 'n planeet geklassifiseer, maar word sedert 2006 as die grootste lid van die Kuipergordel beskou. Soos ander lede van die gordel, bestaan Pluto hoofsaaklik uit rots en ys en is dit relatief klein: sy massa is ongeveer 'n vyfde van die Aarde se maan s'n en sy volume 'n derde. Pluto is kleiner as sewe mane in die Sonnestelsel en het 'n eksentrieke wentelbaan met 'n hoë inklinasie wat wissel van 29 tot 49 AE (4,3–7,3 miljard km) van die Son af. Dit is soms nader aan die son as die planeet Neptunus.
Pluto en sy grootste natuurlike satelliet, Charon, word dikwels as 'n dubbelstelsel beskou omdat die twee liggame om hul massamiddelpunt wentel en nie om mekaar nie. Die Internasionale Astronomiese Unie (IAU) het egter nog nie 'n formele definisie vir tweeledige dwergplanete nie en tot dan bly Charon 'n maan van die dwergplaneet Pluto. Pluto het ook twee kleiner mane, Nix en Hydra, wat in 2005 ontdek is. Op 28 Junie 2011 het die Hubble-ruimteteleskoop die vierde maan, Kerberos, ontdek en op 11 Julie 2012 die vyfde maan, Styx.
'n Kunstenaarsvoorstelling van 'n uitsig oor Pluto se oppervlak met Charon (links) en die Son (regs bo) op die agtergrond.